સૂત્રોના જણાવ્યાનુસાર, હાલ કોમોડિટીઝ રેગ્યુલેટર દ્વારા કરાયેલું આ સૂચનનો અમલ કેવી રીતે કરાય એ દિશામાં વિચારવાની શરૃઆત કરાઈ છે. શેરબજારમાં નોંધાયેલી કંપનીઓએ તેમના રોકાણો સામે જેટલા કાચા માલ કે કોમોડિટીનું હોલ્ડિંગ કર્યું હોય તે જાહેર કરવું પડી શકે છે. ઈન્ફોર્મેશન ટેક્નોલોજી સહિતની અનેક કંપનીઓ તેમનું વિદેશી હુંડિયામણ અને હેજિંગ સ્તર જાહેર કરતી હોય છે. ફોરવર્ડ માર્કેટ કમિશને કેપિટલ માર્કેટનું નિયમન કરતી સંસ્થાઓ સાથે ચર્ચા શરુ કરી છે, જેથી તેઓ પણ આ પ્રકારનો નિયમ લાગુ કરી શકે.